ai4bharat/Pralekha huggingface dataset:
ரெயில்வே அமைச்சகம்
குஜராத்தின் வதோதரா-வில் அமைக்கப்பட்டுள்ள தேசிய ரயில் மற்றும் போக்குவரத்து கல்வி நிறுவனத்துக்கு  துணைவேந்தர் பதவியை உருவாக்க மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியாவின் முதலாவது, ரயில் மற்றும் போக்குவரத்து பல்கலைக் கழகமான, தேசிய ரயில் மற்றும் போக்குவரத்து கல்வி நிறுவனத்துக்கு துணைவேந்தர் பதவியை உருவாக்க ஒப்புதல் அளிக்கப்பட்டது.
கல்வி நிறுவனத்தின் முதன்மை செயல் அதிகாரியாக துணைவேந்தர் இருப்பார். கல்வி நிறுவனத்தை மேற்பார்வையிடுதல், நிறுவனத்தின் செயல்பாடுகளை கட்டுப்படுத்துதல் ஆகிய பணிகளை மேற்கொள்வார். முக்கியமாக, நிகர்நிலைப் பல்கலைக் கழகத்தின் அனைத்து அதிகார மட்டங்களிலும் எடுக்கப்படும் முடிவுகளை செயல்படுத்தும் பொறுப்பு, துணைவேந்தருக்கு உண்டு.
தேசிய ரயில் மற்றும் போக்குவரத்து கல்வி நிறுவனத்தில், முதலாவது பிரிவில் 20 மாநிலங்களைச் சேர்ந்த 103 மாணவர்கள் சேர்க்கப்பட்டுள்ளனர். முழுவதுமாக தங்கிப் படிக்கும் வகையிலான பி.எஸ்சி. போக்குவரத்து தொழில்நுட்பம் மற்றும் டிபிஏ போக்குவரத்து மேலாண்மை ஆகிய இரண்டு இளநிலை பட்டப்படிப்புகள் நடத்தப்படுகின்றன. இந்த வகுப்புகள், செப்டம்பர் 5, 2018-ல் தொடங்கின. இந்த மூன்று ஆண்டு பாடத் திட்டமானது, பல்துறை பாடத் திட்டத்துடன், உலகத்தரம் வாய்ந்ததாகவும் உள்ளது. அடிப்படை பாடம், முக்கியத்துவம் வாய்ந்த பாடம் மற்றும் தேர்வுசெய்துகொள்ளக் கூடிய பாடத் திட்டம் ஆகியவற்றைக் கொண்டது.
கூட்டு ஆராய்ச்சி மற்றும் ஆசிரியர்கள், மாணவர்கள் பரிமாற்றம் ஆகியவற்றுக்காக சர்வதேச அளவிலான முன்னணி கல்வி நிறுவனங்களுடன் இணைந்து செயல்பட தேசிய ரயில் மற்றும் போக்குவரத்து கல்வி நிறுவனம் முயற்சி மேற்கொண்டு வருகிறது. இதற்காக, இதுவரை அமெரிக்காவின் கார்னல் பல்கலைக் கழகம், பெர்கிலீ-யில் உள்ள கலிபோர்னியா பல்கலைக் கழகம், ரஷ்யாவில் உள்ள புனித பீட்டர்ஸ்பர்க் போக்குவரத்து பல்கலைக் கழகம் மற்றும் மாஸ்கோவில் உள்ள எம்ஐஐடி ஆகியவற்றுடன் இந்தப் பல்கலைக்கழகம் ஒப்பந்தம் மேற்கொண்டுள்ளது.
பின்னணி:
பிரதமர் திரு.நரேந்திர மோடியின் கனவான தேசிய ரயில் மற்றும் போக்குவரத்து கல்வி நிறுவனம், போக்குவரத்து தொடர்பான கல்வி, பல்துறை ஆராய்ச்சி மற்றும் பயிற்சி-யில் கவனம் செலுத்துகிறது. ரயில்வே மற்றும் போக்குவரத்து துறையில் தலைசிறந்த நிபுணர்களை உருவாக்குவதற்காக 2018-ல் புதிய பிரிவின்கீழ், நிகர்நிலைப் பல்கலைக் கழகமாக தோற்றுவிக்கப்பட்டது.
ரெயில்வே அமைச்சகம்
2020 மார்ச் 21 முதல் ஏப்ரல் 14 வரையிலான அனைத்துப் பயணச் சீட்டுகளுக்குமான முழுப்பணத்தையும் இந்திய ரயில்வே திருப்பித் தரவுள்ளது
கோவிட்-19 பரவுவதைத் தடுக்க 2020 ஏப்ரல் 14 வரையில் ரயில் சேவை மற்றும் பயணச் சீட்டுப் பதிவு சேவை ஆகியவற்றை இந்திய ரயில்வே ரத்து செய்ததைத் தொடர்ந்து இந்த நடவடிக்கை
2020 ஏப்ரல் 14 வரை அனைத்து பயணிகள் ரயில்களும் அந்நாள் வரை பயணம் செய்வதற்காக முன்பதிவு செய்யப்பட்டிருந்த பயணச்சீட்டுகளும் ரத்து செய்யப்பட்டதன் விளைவாக, 2020 மார்ச் 21 முதல் ஏப்ரல் 14 வரையிலான காலப்பகுதியில் பயணம் செய்வதற்கான அனைத்து பயணச் சீட்டுகளுக்குமான முழுத் தொகையையும் திரும்ப வழங்குவதென இந்திய ரயில்வே முடிவு செய்துள்ளது. இது தொடர்பாக பயணக் கட்டணத்தை திரும்ப அளிப்பதற்கான விதிமுறைகளில் விலக்கு அளித்து 2020 மார்ச் 21 அன்று வழங்கப்பட்ட விதிமுறைகளோடு கூடவே இந்த வழிமுறைகளும் அவற்றில் அடங்கும். பணத்தை திரும்ப வழங்குவதற்கான வழிமுறை கீழ்க்கண்டவாறு அமையும்:
1. பயணச் சீட்டு மையத்தில் பதிவு செய்யப்பட்ட பயணச் சீட்டுகளைப் பொறுத்தவரை:
அ. 2020 மார்ச் 27க்கு முன்பாக ரத்து செய்யப்பட்ட பயணச்சீட்டுகள்: பயணிகள் மீதமுள்ள பணத்தை திரும்பப் பெற இதற்கென உள்ள படிவத்தை பயண விவரங்களுடன் நிரப்பி தலைமை வணிக மேலாளர்  அல்லது எந்தவொரு ரயில்வே கோட்டத்தின் தலைமை கோரல் அதிகாரியிடம் 2020 ஜூன் 21க்கு முன்பாக அளிக்க வேண்டும். இதுபோன்ற பயணச்சீட்டுகள் ரத்து செய்யப்படும்போது பிடித்தம் செய்யப்பட்ட தொகை போக மீதமுள்ள தொகையை பயணிகள் திரும்பப் பெறும் வகையில் ரயில்வே ஒரு ஏற்பாட்டை செய்து தரும்.
ஆ. 2020 மார்ச் 27க்குப் பிறகு ரத்து செய்யப்பட்ட பயணச் சீட்டுகள்: இதுபோன்று ரத்து செய்யப்பட்ட அனைத்து பயணச் சீட்டுகளுக்கும் முழுத் தொகை திரும்பத் தரப்படும்.
2. இணையவழி பயணச் சீட்டுகள்:
அ. 2020 மார்ச் 27க்கு முன்பு ரத்து செய்யப்பட்ட பயணச் சீட்டுகள்: மீதமுள்ள தொகை எந்த கணக்கின் மூலம் பயணரால் பயணச்சீட்டு பெறப்பட்டதோ அந்தக் கணக்கில் வரவு வைக்கப்படும். இந்த மீதமுள்ள தொகையை வரவு வைப்பதற்கான ஏற்பாட்டை ஐஆர்சிடிசி நிறுவனம் செய்யும்.
ஆ. 2020 மார்ச் 27க்குப் பிறகு ரத்து செய்யப்பட்ட பயணச் சீட்டுகள்: இதுபோன்று ரத்து செய்யப்பட்ட அனைத்து பயணச்சீட்டுகளுக்கும் முழுத்தொகையை திரும்பத் தருவதற்கான ஏற்பாடுகள் ஏற்கனவே செய்யப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 190.18 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 190.18 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 19.13 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1815841
நிதி அமைச்சகம்
அரசுப் பங்குகளின் ஏல விற்பனை பற்றிய அறிவிப்பு
அரசுப் பங்குகளை ஏல நடவடிக்கையின் மூலம் விற்பது குறித்த அறிவிப்பை இந்திய அரசு வெளியிட்டுள்ளது.
அதன் படி, 4.48 சதவீத அரசுப் பங்கு, 2023' ரூ.6,000 கோடிக்கு விலை அடிப்படையிலான ஏலத்தின் மூலம் விற்கப்படும். இது தவிர மேலும் சில பங்குகளும் விற்கப்படும்.
'இந்திய அரசின் மிதவை விகிதப் பத்திரம், 2033' ரூ.2,000 கோடிக்கு விலை அடிப்படையிலான ஏலத்தின் மூலம் விற்கப்படும்.
'6.22 சதவீத அரசுப் பங்கு, 2035' ரூ 9,000 கோடிக்கு விலை அடிப்படையிலான ஏலத்தின் மூலம் விற்கப்படும்.
6.67 சதவீத அரசுப் பங்கு, 2050' ரூ 5,000 கோடிக்கு ஏலத்தின் மூலம் விற்கப்படும்.
மும்பை கோட்டையில் உள்ள இந்திய ரிசர்வ் வங்கியின் அலுவலகத்தில் 2021 ஜனவரி 01  அன்று இந்த ஏலங்கள் நடத்தப்படும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்;
https://pib.gov.in/PressReleasePage.aspx?PRID=1684188
------
(Visitor Counter : 98
சிறப்பு சேவைகள் மற்றும் கட்டுரைகள்
‘மாற்றுத்திறனாளி சிறார்களுக்கான யோகா' என்ற தலைப்பில் தேசிய அளவிலான வலைதள கருத்தரங்கம்
மத்திய சமூக நீதி மற்றும் அதிகாரம் அளித்தல் துறை அமைச்சகத்தின் கீழ் இயங்கும் சென்னையை அடுத்த முட்டுக்காடில் உள்ள மாற்றுத்திறனாளிகளுக்கு அதிகாரம் அளித்தலுக்கான தேசிய கல்வி நிறுவனம், ‘மாற்றுத்திறனாளி சிறார்களுக்கான யோகா' என்ற தேசிய அளவிலான வலைதள கருத்தரங்கை இன்று நடத்தியது. சர்வதேச யோகா தினம் நாளை  கொண்டாடப்படவிருப்பத்தை முன்னிட்டு நடைபெற்ற இந்தக் கருத்தரங்கில் மாற்றுத்திறனாளி சிறார்களுக்கு ஏற்றவாறு மாற்றி அமைக்கப்பட்ட யோகா ஆசனங்கள் செய்து காட்டப்பட்டன.
இந்தக் கருத்தரங்கைத் தொடங்கி வைத்துப் பேசிய மாற்றுத்திறனாளிகளுக்கு அதிகாரம் அளித்தலுக்கான தேசிய கல்வி நிறுவனத்தின் இயக்குநர் டாக்டர் நிசிகேத ரௌத், நம்மைச் சுற்றியுள்ள நீர், காற்று, இயற்கை போன்றவற்றுடன் யோகா பயிற்சி மனிதர்களை இணைப்பதாகக் கூறினார். இந்தியாவில் பிறந்த யோகா பயிற்சியை பிரதமர் திரு நரேந்திர மோடி மேற்கொண்ட சீரிய நடவடிக்கைகளால் உலக நாடுகளும் இதன் அடிப்படைத் தன்மையைப் புரிந்து கொண்டு ஏற்றுக் கொண்டிருப்பதை அவர் சுட்டிக்காட்டினார். யோகாவின் இந்த ஆதார விஷயத்தை உணர்ந்து கொண்டால் பருவநிலை மாற்றம் போன்ற பிரச்சனை எழாது என்று அவர் தெரிவித்தார்.
இந்த வலைதள கருத்தரங்கின்போது, கல்வி நிறுவனத்தின் யோகா ஆசிரியரின் வழிகாட்டுதலின்படி மாற்றுத்திறனாளி சிறார்கள் சில உபகரணங்களின் உதவியோடு யோகா பயிற்சியை மேற்கொண்டனர். பர்வதாசனா, யோகமுத்ராசனா, சேதுபந்தாசனா, புஜங்காசனா, அர்த்தஷலபாசனா, தனுராசனா, பாதஹஸ்தாசன முதலிய ஏராளமான ஆசனங்களுக்கு அவற்றின் பலன்களோடு, செயல் விளக்கம் அளிக்கப்பட்டது.
உடல் ஆரோக்கியத்தைப் பேணும் யோகா பயிற்சியை மாற்றுத்திறனாளிகளும் பயில்வதற்கு ஏதுவாக, ஆசனங்களில் சில மாறுபாடுகள் செய்யப்பட்டு, மாற்றுத்திறனாளிகளுக்கு அதிகாரம் அளித்தலுக்கான தேசிய கல்வி நிறுவனத்தில் கடந்த 10 ஆண்டுகளாக மாற்றுத்திறனாளி சிறார்களுக்கு கற்றுவிக்கப்படுகிறது. இதன் மூலம் அவர்களின் உடல் நலன், ஞாபக ஆற்றல் முதலியவை வளர்வதோடு, தூக்கமின்மை, கவலை போன்ற பிரச்சினைகள் குறைந்துள்ளன.
குடியரசுத் துணைத் தலைவர் செயலகம்
பெருந்தொற்றுக்கு பிந்தைய காலத்திற்கேற்ப நமது சுகாதார அமைப்புகளை மீண்டும் கட்டியெழுப்பி, மறுசீரமைத்து, புதுப்பிக்க வேண்டும்: குடியரசுத் துணைத் தலைவர்
21-ம் நூற்றாண்டின் தொற்றுநோய்க்கு பிந்தைய காலகட்டத்திற்கேற்ப நமது சுகாதார அமைப்புகளை மீண்டும் கட்டியெழுப்பவும், மறுசீரமைக்கவும், புதுப்பிக்கவும் வேண்டியதன் அவசியத்தை குடியரசுத் துணைத் தலைவர் திரு. எம். வெங்கையா நாயுடு இன்று வலியுறுத்தினார்.
இந்தியாவின் சுகாதார உள்கட்டமைப்பை வலுப்படுத்தும் மற்றும் மக்களின் நல்வாழ்வை உறுதிப்படுத்தும் இந்த மாபெரும் பணியில் பொதுத்துறை, தனியார் மற்றும் மக்கள் போன்ற அனைத்து பங்குதாரர்களும் ஒன்றிணைய வேண்டும் என்று அவர் விருப்பம் தெரிவித்தார்.
நேட்ஹெல்த்தின் 8-வது ஆண்டு உச்சி மாநாட்டில் முன்பதிவு செய்யப்பட்ட காணொலி மூலம் உரையாற்றிய குடியரசுத் துணைத் தலைவர், நமது சுகாதார அமைப்பில் உள்ள சவால்கள் தொடர்பான பல மதிப்புமிக்க பாடங்களைக் பெருந்தொற்றின் போது கற்றுக்கொண்டோம் என்று கூறினார். மேலும், இந்த அனுபவத்தை ஆய்வுக்கு உட்படுத்த அவர் அழைப்பு விடுத்தார்.
உலகெங்கிலும் உள்ள சுகாதார அமைப்புகளுக்கு கொவிட்-19 சவாலாக உள்ளது என்பதை தெரிவித்த அவர், இந்தியா, ஒரு குழுவாக, வியக்கத்தக்க வகையில் எதிர்த்துப் போராடியதோடு, தடைகளை எதிர்கொள்வதில் பெரும் முன்னேற்றத்தைக் காட்டியது என்று கூறினார்.
"தடுப்பூசிகளின் உள்நாட்டு உற்பத்தி மற்றும் 180 கோடி டோஸ்கள் வழங்கப்பட்டதில் இது பிரதிபலிக்கிறது. இது ஒரு அற்புதமான சாதனை மற்றும் உலகளாவிய அளவுகோலாகும்," என்று மேலும் கூறினார். பொது மற்றும் தனியார் துறைகளில் உள்ள இந்திய சுகாதாரப் பணியாளர்களின் அர்ப்பணிப்பு மற்றும் தியாகங்களையும் திரு. நாயுடு பாராட்டினார்.
சுகாதாரத்திற்கான பொதுச் செலவினங்களை அதிகரிக்க வேண்டிய அவசரத் தேவையைக் குறிப்பிட்ட குடியரசுத் துணைத் தலைவர், சர்வதேச சுகாதார அமைப்பின் தரநிலைகளின்படி, மருத்துவர்-மக்கள் தொகை விகிதத்தை அதிகரிப்பது உள்ளிட்ட திறன் மேம்பாட்டுடன் கைகோர்த்துச் செல்ல வேண்டும் என்று விருப்பம் தெரிவித்தார்.
நகர்ப்புறம் மற்றும் கிராமப்புறங்களுக்கு இடையே உள்ள சுகாதார வசதிகள் இடைவெளியை அவசரமாக குறைக்க அழைப்பு விடுத்த திரு. நாயுடு, கிராமப்புற இந்தியாவில் ஆரம்ப சுகாதாரத்திற்கு வழங்க வேண்டிய உடனடி உத்வேகத்தின் அவசியத்தை வலியுறுத்தினார்.
ஆயுஷ்மான் பாரத், மக்கள் மருந்தகங்கள் மற்றும் மாவட்ட மருத்துவமனைகளின் எண்ணிக்கையை அதிகரிப்பதற்கான முன்மொழிவு உள்ளிட்ட பல்வேறு அரசு திட்டங்களை அவர் பாராட்டினார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1810512
பிரதமர் அலுவலகம்
பசவ ஜெயந்தி நாளில் ஜெகத்குரு பசவேஷ்வராவை பிரதமர் வணங்கினார்
பசவ ஜெயந்தி நாளில் ஜெகத்குரு பசவேஷ்வராவை பிரதமர் திரு நரேந்திர மோடி வணங்கினார்.
சுட்டுரையில் பிரதமர் விடுத்துள்ள செய்தியில், ‘‘பசவ ஜெயந்தி புனித நாளில், ஜெகத்குரு பசவேஷ்வராவை நான் வணங்குகிறேன். அவரின் உன்னத போதனைகள், குறிப்பாக சமூக மேம்பாடு, நல்லிணக்கம், சகோதரத்துவம், இரக்கம் ஆகியவற்றின் மீதான வலியுறுத்தல், மக்கள் பலரை தொடர்ந்து ஊக்குவிக்கும்’’ என குறிப்பிட்டுள்ளார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு காஷ்மீர் வாழ்விட விதிமுறைகள் அறிவிக்கை அந்த மக்களுக்குப் புதிய விடியலாக இருக்கும் என்று மத்திய அமைச்சர் டாக்டர் ஜிதேந்திர சிங் கருத்து.
ஜம்மு காஷ்மீரை வாழ்விடமாகக் கொண்டவர்கள் என்பது குறித்த விதிமுறைகளுக்கான அறிவிக்கை அந்த மக்களுக்குப் புதிய விடியலாக இருக்கும் என்று மத்திய அமைச்சர் டாக்டர். ஜிதேந்திர சிங் இன்று கூறினார். சமத்துவம் மற்றும் ஆரோக்கியமான ஜனநாயகத்துக்கான மரபுகளுக்கான கோட்பாடுகளின் அடிப்படையில் இந்த சீராக்கல் நடவடிக்கைகள் உள்ளன என்பதற்காக எங்களை வரலாறு நினைவில் கொள்ளும் என்று அவர் குறிப்பிட்டார்.
வரலாற்றில் தவறான நடைமுறைகள் 70 ஆண்டுகளுக்குப் பிறகு, ஜம்மு காஷ்மீரை வாழ்விடமாகக் கொண்டவர்கள் என்பது குறித்த விதிமுறைகளுக்கான அறிவிக்கை மூலம் சரி செய்யப்பட்டுள்ளன என்று டாக்டர் .ஜிதேந்திர சிங் கூறினார்.
செய்தியாளர்களிடம் பேசிய டாக்டர். ஜிதேந்திர சிங், ஜம்மு காஷ்மீர் மக்கள் மூன்று தலைமுறை காலமாக நீதி மற்றும் கண்ணியத்துடன் வாழும் உரிமைகள் மறுக்கப்படும் நிலைமை இருந்து வந்தது என்று குறிப்பிட்டார். எதிர்காலத் தலைமுறையினருக்கு வரப்பிரசாதமாக இருக்கக் கூடிய இந்த மாற்றங்களை, தங்கள் வாழ்நாளில் காண்பது அவர்களுக்கு மனதுக்கு நெகிழ்ச்சியானதாக இருக்கும் என்று அவர் கூறினார். இதற்குக் காரணமாக இருப்பதற்கு தனக்கும் தன்னுடைய பிற சகாக்கள் சிலருக்கும் வாய்ப்பு கிடைத்துள்ளது குறித்து அவர் திருப்தி தெரிவித்தார். முழுமையாக இல்லாவிட்டாலும், சிறிய அளவில் தங்கள் பங்களிப்பு இருந்ததாக அவர் குறிப்பிட்டார்.
மேற்கு பாகிஸ்தான் அகதிகள் மற்றும் பாகிஸ்தான் ஆக்கிரமிப்பில் உள்ள ஜம்மு காஷ்மீர் பகுதியில் இருந்து குடிபெயர்ந்து வந்தவர்களுக்கு சட்டபூர்வ உரிமைகள் மீட்டு அளிக்கப்பட்டுள்ள நிலையில், பல பத்தாண்டு காலமாக இருந்த பாரபட்சமான சூழ்நிலைகள் மாற்றப்பட்டிருப்பதாக அமைச்சர் தெரிவித்தார். இந்த நடவடிக்கைகளை எதிர்ப்பவர்கள், கடந்த 70 ஆண்டு காலமாக பாரபட்சமான போக்கைக் கையாள்வதன் மூலம் அரசியல் நடத்தி வந்தவர்கள் என்ற தங்கள் சுயரூபத்தை வெளிப்படுத்திக் கொள்கிறார்கள் என்று அவர் கூறினார்.
ஐ.ஏ.எஸ். மற்றும் ஐ.பி.எஸ். உள்ளிட்ட அகில இந்திய சேவைப் பணி அதிகாரிகள் 30 முதல் 35 ஆண்டு காலம் ஜம்மு காஷ்மீருக்கான சேவையில் தங்கள் வாழ்வை செலவழித்துவிட்டு, ஓய்வு பெறும் போது, மாநிலத்தை விட்டு வெளியேறும்படி விரப்படுவது முரண்பட்டதாக இருக்கிறது என்றார் டாக்டர் .ஜிதேந்திர சிங். அகில இந்திய சேவைப் பணி அதிகாரிகள் ஓய்வுக்குப் பிறகு அந்தந்த மாநிலம் மற்றும் யூனியன் பிரதேசத்திலேயே வாழ்வதற்கு அனுமதிக்கப்பட்டு, அதற்காக காலி மனையும் வழங்கப்படும் நிலையில், காஷ்மீரில் இருந்து வெளியேற்றுவது மிகவும் முரண்பட்டது என்று அவர் கூறினார்.
அதேபோல, அந்த அதிகாரிகளின் குழந்தைகள் ஜம்மு காஷ்மீரில் பள்ளிக்கல்வி பயின்றாலும், உயர் கல்வி நிலையங்களில் சேர அனுமதிக்கப்படுவதில்லை என்பது நியாயமற்ற செயல் என்று அவர் தெரிவித்தார்.
நமது குழந்தைகளுக்கு அதிகமான வாய்ப்புகளை அறியவும், திறனை உருவாக்கிக் கொள்ளவும் ஒரு வாய்ப்பாக இதைக் கருத வேண்டும். ஒட்டுமொத்த இந்தியாவில் மிளிர்வதற்கு அவர்களுக்கு இது துணை நிற்கும் என்று அமைச்சர் கூறினார்.
(Visitor Counter : 176
பிரதமர் அலுவலகம்
பிரமுக் சுவாமி மகாராஜ் சதாப்தி மஹோத்சவின் துவக்க விழாவில் பிரதமர் உரையாற்றினார்
அகமதாபாத்தில் பிரமுக் சுவாமி மகாராஜ் சதாப்தி மஹோத்சவின் துவக்க விழாவில் பிரதமர் திரு நரேந்திர மோடி இன்று உரையாற்றினார்.
அப்போது பேசிய பிரதமர், இத்தகைய பிரம்மாண்டமான நிகழ்வுக்கான முயற்சிகளை மேற்கொண்ட துறவிகளுக்கு நன்றி தெரிவித்ததோடு, இந்த கோலாகலமான விழா உலக நாடுகளை ஈர்ப்பது மட்டுமல்லாமல் வரும் தலைமுறையினரிடமும் தாக்கத்தை ஏற்படுத்தும் என்று தெரிவித்தார். இந்தியாவின் வளமான துறவிகளின் கலாச்சாரத்தை இங்கு காண முடிவதாக பிரதமர் குறிப்பிட்டார். நமது கலாச்சாரம், இனம், பண்பாடு மற்றும் சிந்தனைகளை துறவிகளின் கலாச்சாரம் ஊக்கப்படுத்துவதோடு வசுதைவ குடும்பகம் என்ற உணர்விற்கு மதிப்பளிக்கும் வகையில் இந்திய துறவிகள் உலகை ஒன்றிணைத்து இருப்பதாக அவர் தெரிவித்தார்.
சுவாமி அவர்களுடனான தமது இளமை கால நினைவுகளை பிரதமர் பகிர்ந்து கொண்டார். அவர் ஒரு ஆன்மீகவாதி என்பதை அனைவரும் அறிவார்கள், இருந்த போதும், அவர் ஒரு உண்மையான சமூக சீர்திருத்தவாதியும் கூட என்று பிரதமர் தெரிவித்தார். சமூக நலனிற்கு அவர் அதிக முக்கியத்துவம் அளித்ததாக பிரதமர் கூறினார். “பிரமுக் சுவாமி மகாராஜ் ஒரு சீர்திருத்தவாதி. அனைவரிடத்திலும் நல்ல விஷயங்களை அவர் கண்டு அதில் கவனம் செலுத்த ஊக்கப்படுத்தியதால் அவர் மிகுந்த சிறப்புக்குரியவர் ஆவார். தம்மை நாடி வந்த ஒவ்வொரு நபருக்கும் அவர் உதவினார். மார்பியில் மச்சு அணை பேரிடரின் போது அவர் மேற்கொண்ட முயற்சிகளை என்னால் என்றும் மறக்க இயலாது” என்று பிரதமர் கூறினார்.
இந்த நிகழ்ச்சியில் குஜராத் முதலமைச்சர் திரு பூபேந்திர பட்டேல், ஆளுநர் திரு ஆச்சார்யா தேவ்ரத், மதிப்பிற்குரிய மகாந்த் சுவாமி மகாராஜ் மற்றும் பூஜ்ஜிய ஈஸ்வர்சரண் சுவாமி ஆகியோர் கலந்து கொண்டனர்.
ரெயில்வே அமைச்சகம்
இந்திய ரயில்வே எந்த பிப்ரவரி மாதத்திலும் இல்லாத அளவுக்கு 2023-ம் ஆண்டு பிப்ரவரியில் 124.03 மெட்ரிக் டன் சரக்குகளை கையாண்டு சாதனை
இந்தியன் ரயில்வே 2023 பிப்ரவரியில் இதுவரை எந்த பிப்ரவரி மாதத்திலும் இல்லாத அளவுக்கு 124.03 மெட்ரிக் டன் சரக்குகளைக் கையாண்டு சாதனை படைத்துள்ளது. கடந்த ஆண்டு பிப்ரவரி மாதத்தை விட இந்த ஆண்டு 4.26 மெட்ரிக் டன் சரக்குகளை இந்திய ரயில்வே கூடுதலாகக் கையாண்டுள்ளது. அதாவது, 2022 பிப்ரவரியை விட 3.55% வளர்ச்சி கண்டுள்ளது.
இதன் மூலம், இந்திய ரயில்வே தொடர்ந்து 30 மாதங்களாக முந்தைய மாதத்தை விட அதிக சரக்குகளை ஏற்றிச் சென்று சாதனை புரிந்து வருகிறது.
அதிகபட்சமாக 3.18 மெட்ரிக் டன் நிலக்கரியும், அதற்கு அடுத்தபடியாக 0.94 மெட்ரிக் டன் உரங்களும் இந்திய ரயில்வேயால் கையாளப்பட்டுள்ளது.
2022-23 நிதியாண்டில் ஆட்டோமொபைல் துறையில் ஏற்பட்ட வளர்ச்சியும் சரக்கு வணிகம் சிறப்பாக நடைபெறுவதற்கான மற்றொரு காரணம் ஆகும். கடந்த ஆண்டு பிப்ரவரியில் 2,966 பெட்டிகளில் ஆட்டோமொபைல் பொருட்கள் எடுத்துச் செல்லப்பட்ட நிலையில், 2022-23 நிதியாண்டில் பிப்ரவரி வரை 5,015 பெட்டிகள் ஏற்றப்பட்டுள்ளன. இது 69% வளர்ச்சி ஆகும்.
2021-22-ம் நிதியாண்டில் 1278.84 மெட்ரிக் டன் சரக்குகள் கையாளப்பட்ட நிலையில், 2022 ஏப்ரல் முதல் 2023 பிப்ரவரி வரை ஒட்டுமொத்தமாக 1367.49 மெட்ரிக் டன் சரக்கு கையாளப்பட்டுள்ளது. இது கடந்த ஆண்டை விட 6.93% வளர்ச்சி ஆகும்.
மின் உற்பத்திக்காக நிலக்கரி விநியோகத்தை அதிகரிக்க இந்திய ரயில்வேயின் தொடர்ச்சியான முயற்சிகளே அதிகளவில் நிலக்கரி கொண்டு செல்லப்பட்டதற்குக் காரணமாகும்.
சிறப்பு சேவைகள் மற்றும் கட்டுரைகள்
இந்திய நிர்ணய அமைவனத்தின் இயக்குநர் ஜெனரல், ஸ்ரீ பிரமோத் குமார் திவாரி, ஐஏஎஸ்., சென்னையில் இன்று புதிதாக புதுப்பிக்கப்பட்ட BIS தென் மண்டல அலுவலகக் கட்டிடத்தை திறந்து வைத்தார். மேலும் கூடங்குளம் நியூக்ளியர் பவர் கார்ப்பரேஷன் ஆஃப் இந்தியா லிமிடெட்ற்கு மேலாண்மை அமைப்புகள் சான்றிதழுக்கான உரிமத்தை வழங்கினார்
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது.
இந்திய தரநிர்ணய அமைவனம், தெற்கு மண்டல அலுவலகம்  முதலில் ஜனவரி 1969 இல் சென்னை G. P. சாலையில் உள்ள சத்திய மூர்த்தி பவனில் நிறுவப்பட்டது. 1976 ஆம் ஆண்டு, BIS-தெற்கு மண்டல அலுவலகம் அதன் சொந்த கட்டிடத்திற்கு தற்போது இயங்கிவரும் CIT வளாகம், IV கிராஸ் ரோடு, தரமணி, சென்னைக்கு மாற்றப்பட்டது,தென் மண்டல அலுவலகம் மற்றும் ஆய்வக வளாகத்திற்கான கட்டிடம் ஜூலை 1976 ஆம் ஆண்டு மத்திய தொழில் மற்றும் குடிமைப் பொருள் வழங்கல் துறை அமைச்சர் ஸ்ரீ டி.ஏ.பாய் அவர்களால் சென்னையில் 12 ஜூலை 1976 அன்றைய ஐ.எஸ்.ஐ, இயக்குனர் ஜெனரல் திரு பி.எஸ்.கிருஷ்ணமாச்சாரி முன்னிலையில் திறந்து வைக்கப்பட்டது.
ஏறக்குறைய 46 ஆண்டுகளுக்குப் பிறகு, ஸ்ரீ பிரமோத் குமார் திவாரி, ஐஏஎஸ்., இயக்குநர் ஜெனரல், பிஐஎஸ் அவர்களின் வழிகாட்டுதலின்படி, தென் மண்டல அலுவலகக் கட்டிடம், ஸ்ரீ யுஎஸ்பி யாதவ்,விஞ்ஞானி-எஃப் மற்றும் துணை இயக்குநர் ஜெனரல்  தலைமையில் புதுப்பிக்கப்பட்டது. புதிதாகப் புதுப்பிக்கப்பட்ட கட்டிடம், சிறந்த பணிச்சூழலுக்கான அனைத்து நவீன வசதிகளையும், நவீன பயிற்சி/மாநாடு நிகழ்வுகளை கருத்தில் கொண்ட அறைகளையும் கொண்டுள்ளது. இந்த கட்டிடம் தென் மாநிலங்களின் பல்வேறு கலாச்சாரங்கள் / பாரம்பரியங்களை பிரதிபலிக்கும் வகையில் மற்றும் இறுதி கட்டத்தில் உள்ளது.
ஸ்ரீ பிரமோத் குமார் திவாரி, ஐஏஎஸ்., இயக்குனர் ஜெனரல், BIS இன்று 01 ஜூன் 2023 அன்று புதிதாக புதுப்பிக்கப்பட்ட தென் மண்டல அலுவலகக் கட்டிடத்தை திறந்து வைத்தார். மேலும் தர மேலாண்மை அமைப்புகள் , சுற்றுச்சூழல் மேலாண்மை அமைப்புகள்  & தொழில்சார் சுகாதாரம் மற்றும் பாதுகாப்பு மேலாண்மை அமைப்புகள்  ஆகியவற்றிற்கான உரிம சான்றிதழை , திருநெல்வேலி மாவட்டம் கூடங்குளம் – அணுசக்தி கழகம் இந்தியா லிமிடெட்  க்கு வழங்கினார். கூடங்குளம் அணுசக்தி கழகம் இந்தியா லிமிடெட் சார்பாக, ஸ்ரீ டி பிரேம் குமார், தள இயக்குநர் & ஸ்ரீ எல் ரிச்சர்ட், பயிற்சி கண்காணிப்பாளர் & மேலாண்மைப் பிரதிநிதி -ஒருங்கிணைந்த மேலாண்மை அமைப்பு , DG BIS இலிருந்து உரிமத்தைப் பெற்றனர். உரிமம் வழங்கும் விழாவில் ஸ்ரீ யுஎஸ்பி யாதவ், விஞ்ஞானி-எஃப் & துணை இயக்குநர் ஜெனரல்  மற்றும் BIS தெற்கு மண்டலத்தின் கிளை அலுவலகங்களின் தலைவர்கள் உடனிருந்தனர்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இது வரை 193.96 கோடி தடுப்பூசிகள் செலுத்தியுள்ளது
இந்தியாவில் கொவிட் சிகிச்சை பெறுபவர்களின் எண்ணிக்கை 22,416 கொவிட் சிகிச்சை பெறுபவர்கள் எண்ணிக்கை 0.05 சதவீதமாக உள்ளது.
குணமடைந்தோர் விகிதம் தற்போது 98.73 சதவீதம்
கடந்த 24 மணி நேரத்தில் 2,967 பேர் குணமடைந்துள்ளனர். இது வரை குணமடைந்தோர் மொத்த எண்ணிக்கை 4,26,25,454 என அதிகரித்துள்ளது.
கடந்த 24 மணி நேரத்தில் 3,962 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.89 சதவீதம் ஆகும்
வாராந்திர பாதிப்பு விகிதம் 0.77 சதவீதம் ஆகும்
இதுவரை மொத்தம் 85.22 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,45,814 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1831012
ஜல்சக்தி அமைச்சகம்
தேசிய கிராமப்புற குடிநீர் திட்ட இயக்கம்
நாட்டில் 2024 ஆம் ஆண்டுக்குள் கிராமப்புறங்களில் உள்ள அனைத்து வீடுகளுக்கும் குழாய் மூலம் குடிநீர் இணைப்பு வழங்குவதற்காக கடந்த 2019 ஆம் ஆண்டு ஆகஸ்ட் மாதத்திலிருந்து மாநில அரசுகளுடன் இணைந்து தேசிய கிராமப்புற குடிநீர் திட்ட இயக்கத்தை மத்திய அரசு நடத்தி வருகிறது.
இத்திட்டத்திற்காக மதிப்பிடப்பட்டுள்ள 3.60 லட்சம் கோடி ரூபாயில் 2.08 லட்சம் கோடி ரூபாயை மத்திய அரசின் பங்காக அளிக்கப்படவுள்ளது. இதுவரை 19.32 கோடி கிராமப்புற வீடுகளில் 9.24 கோடி வீடுகளுக்கு  வீடுகளுக்கு குழாய் மூலம் குடிநீர் இணைப்பு வழங்கப்பட்டுள்ளது.
மக்களவையில் இதுகுறித்த கேள்விக்கு எழுத்துப்பூர்வமாக பதிலளித்த போது மத்திய நீர்வளத் துறை இணையமைச்சர் திரு பிரகலாத் சிங் பட்டேல் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பை காணவும்:. https://pib.gov.in/PressReleasePage.aspx?PRID=1809209
ஜல்சக்தி அமைச்சகம்
இந்தியாவில் கசடு மேலாண்மை கட்டமைப்பை மேம்படுத்த, சி-கங்கா அமைப்புடன் நார்வே நிறுவனம் புரிந்துணர்வு ஒப்பந்தம்
இந்தியாவில் கசடு மேலாண்மை கட்டமைப்பை மேம்படுத்துவதற்காக, சி-கங்கா அமைப்புடன் நார்வே நிறுவனம் புரிந்துணர்வு ஒப்பந்தம் செய்துள்ளது.
நதிகளின் பாதுகாப்பு மற்றும் மேம்பாடு குறித்து, ‘இந்தியா நீர் தாக்க மாநாட்டில்’ இந்திய மற்றும் வெளிநாட்டு நிபுணர்களுடன் ஆலோசிக்கப்பட்டது. 4-ஆம் நாள் மாநாட்டில், கங்கை நதி பாதுகாப்பு குறித்து நார்வே மற்றும் இந்திய நிபுணர்கள் ஆலோசித்தனர்.
கசடு மேலாண்மை குறித்த கூட்டத்தில் பேசிய, நார்வே நாட்டுக்கான இந்திய தூதார் டாக்டர்.பி. பால பாஸ்கர், ‘‘நதிகளில் சேறு மற்றும் கசடுகளை அகற்றுவதற்கு நார்வே நாட்டில் பின்பற்றப்படும் சிறந்த முறைகளை, நாம் இந்தியாவில் பின்பற்ற வேண்டும்’’ என கூறினார். சுற்றுச் சூழல் பாதுகாப்பில் இந்தியாவுடன் இணைந்து செயல்பட நார்வே விரும்புவதாக நார்வே தூதர் திருமிகு கரீனா அஸ்ப்ஜோன்சன் தெரிவித்தார்.
இந்தியாவில் கசடு மேலாண்மை கட்டமைப்பு மேம்பாட்டுக்காக நார்வே நாட்டின் உயிரி பொருளாதார ஆராய்ச்சி மையம், சி-கங்கா அமைப்புடன் புரிந்துணர்வு ஒப்பந்தம் செய்துள்ளதாக நார்வே விஞ்ஞானி டாக்டர் ஓலா ஸடெட்ஜே அறிவித்தார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1680606
------
(Visitor Counter : 162
PIB Headquarters
கொவிட்-19 - பிஐபி செய்தித் தொகுப்பு
20.06.2020
கொவிட்-19 - பிஐபி செய்தித் தொகுப்பு
· பிரதமர் அலுவலகம்
· ஆயுஷ்
· கலாசாரத்துறை அமைச்சகம்
· பாதுகாப்பு அமைச்சகம்
· புவி அறிவியல் அமைச்சகம்
· நிதி அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· உள்துறை அமைச்சகம்
· ஜல்சக்தி அமைச்சகம்
· பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
· சாலைப் போக்குவரத்து மற்றும் நெடுஞ்சாலைத்துறை அமைச்சகம்
· ஊரக வளர்ச்சி அமைச்சகம்
· அறிவியல் மற்றும் தொழில்நுட்பத்துறை
· கப்பல் போக்குவரத்து அமைச்சகம்
· திறன் மேம்பாடு மற்றும் தொழில் முனைவோர் அமைச்சகம்
· சுற்றுலா அமைச்சகம்
· நித்தி ஆயோக்
· மற்றவை
(
பிரதமர் அலுவலகம்
பிரதமருடன் கம்போடியா மன்னர் நரோடோம் சிஹாமோனி சந்திப்பு
பிரதமர் திரு நரேந்திர மோடியை, கம்போடியா மன்னர் நரோடோம் சிஹாமோனி இன்று  சந்தித்துப் பேசினார். கம்போடியா மன்னர் நரோடோம் சிஹாமோனி மே 29 ஆம் தேதி முதல் இந்தியாவிற்கு மூன்று நாள் பயணம் மேற்கொண்டுள்ளார். இந்தப் பயணத்தின் ஒரு பகுதியாக புதுதில்லியில் உள்ள குடியரசுத் தலைவர் மாளிகையில் இந்த சந்திப்பு நடைபெற்றது.
இந்த சந்திப்பின் போது இரு தலைவர்களும் இந்தியா – கம்போடியா இடையேயான ஆழமான நாகரீக உறவுகள், வலிமையான கலாச்சாரம் மற்றும் இருநாட்டு மக்களுக்கு இடையேயான உறவுகளை மேம்படுத்துவது குறித்து ஆலோசனை மேற்கொண்டனர்.
அப்போது திறன் மேம்பாடு உள்ளிட்ட பல்வேறுத் துறைகளில் கம்போடியாவுடனான பரஸ்பர நல்லுறவை வலுப்படுத்துவதற்கான தீர்மானத்திற்கு ஆதரவளிக்கப்படும் என பிரதமர் திரு நரேந்திர மோடி உறுதியளித்தார். இந்தியாவின் ஜி20 தலைமைத்துவத்தின் கீழ் மேற்கொள்ளப்பட்டு வரும் வளர்ச்சிப் பணிகளுக்கான முன்னெடுப்புகளுக்கு கம்போடியா மன்னர் பாராட்டும், நன்றியும் தெரிவித்தார்.
பிரதமர் அலுவலகம்
மனதின் குரல் நிகழ்ச்சியில் இடம் பெற வேண்டிய அம்சங்களை பகிர்ந்து கொள்ள பிரதமர் வேண்டுகோள்
இம்மாதம் 31-ந் தேதி ஒலிபரப்பாகும் மனதின் குரல் நிகழ்ச்சியில் இடம் பெற வேண்டிய கருத்துக்கள் மற்றும் ஆலோசனைகளை பகிர்ந்து கொள்ளுமாறு பிரதமர் திரு நரேந்திர மோடி, மக்களுக்கு வேண்டுகோள் விடுத்துள்ளார். மக்கள் தங்களது கருத்துக்களை, மைகவ் இணையதளம், நமோ செயலி வாயிலாகவோ அல்லது 1800-11-7800 என்ற தொலைபேசி எண் வாயிலாகவோ பகிர்ந்து கொள்ளலாம்.
மைகவ் அழைப்பை பகிர்ந்து பிரதமர் வெளியிட்டுள்ள ட்விட்டர் பதிவில்;
“இம்மாதம் 31-ந் தேதி இடம் பெறவுள்ள மனதின் குரல் நிகழ்ச்சிக்கு உங்களிடம் கருத்துக்கள் ஏதும் உள்ளதா? அவற்றை கேட்டறிய நான் ஆவலுடன் உள்ளேன்... மைகவ் இணையதளம் அல்லது நமோ செயலியில் அவற்றை பகிர்ந்து கொள்ளவும். உங்களது கருத்துக்களை 1800-11-7800 என்ற தொலைபேசி எண்ணிலும் பதிவு செய்யலாம்” என்று குறிப்பிட்டுள்ளார்.
https://www.mygov.in/group-issue/inviting-ideas-mann-ki-baat-prime-minister-narendra-modi-31st-july-2022/?/target=inapp&type=group_issue&nid=332891